Torbjørn Eggen

Torbjørn Eggen (1906–1984) var en norsk sivilingeniør og fylkesfører i Nasjonal Samling.

Han vokste opp i en kjøpmannsfamilie i Trondheim. Han studerte bygningsteknikk ved NTH og tok senere bedriftsøkonomiske fag. Han arbeidet som rådgivende ingeniør, senere i forsikringsbransjen.

Eggen meldte seg inn i NS i 1933.Dahl, Hans Fredrik m.fl. (1995). Norsk krigsleksikon 1940–45. Oslo: Cappelen. s. 78. ISBN 82-02-14138-9 Han satt også i landsstyret for Arbeidsfylkingen fra 1933 til 1936 og ledet et veianlegg i Trollheimen i 1933.

I 1940 bodde han i Bergen, der han arbeidet som avdelingsleder i et livsforsikringsselskap. Han ble i 1941 oppnevnt av okkupasjonsmyndighetene som fylkesmann i Nord-Trøndelag og ble i 1943 også fylkesfører for NS i Nord-Trøndelag etter sin rival Yngvar Martens.Kirkhusmo, Anders (2005). «Trøndelag i krigstid 1940-45», i: Bull, Ida (red.): Trøndelags historie, bd. 3, s. 328. Trondheim: Tapir. ISBN 978-82-519-2003-2.

Han ble arrestert etter krigen, men ble så overført til behandling på Østmarka psykiatriske sykehus;«Stornazist på frifot med sinnssykeattest». VG 24. juli 1947. senere ble Eggen dømt til seks års tvangsarbeid, før han ble benådet i 1951. I rettsoppgjøret ble Eggen beskrevet som tilhørende den «norsk-nasjonale» fløyen i NS, til forskjell fra den pangermanske fløyen.

Etter løslatelsen drev Eggen sitt eget agenturfirma i Trondheim.

Torbjørn og Gunvor Eggens sønn Carl Henrik Grøndahl har skrevet boken Fylkesføreren om farens livsvalg og om hverdagen innen NS.

Referanser

 Litteratur 

 Eksterne lenker 



Kategori:Personer fra Trondheim kommune
Kategori:Fylkesførere i Nasjonal Samling
Kategori:Fylkesmenn i Nord-Trøndelag
Kategori:Fylkesmenn fra Nasjonal Samling
Kategori:Nordmenn fra andre verdenskrig
Kategori:Medlemmer av Nasjonal Samling
Kategori:Nordmenn dømt i landssvikoppgjøret etter krigen